ילד שנולד להורה אמריקאי מחוץ לגבולות ארה"ב זכאי לקבל אזרחות אמריקאית בתנאי שהוריו עונים על הקריטריונים של חוק העברת האזרחות האמריקאי.
ההמלצה הטובה ביותר: להגיש בקשה לאזרחות מיד לאחר לידת הילד.
חשוב לדעת: השגרירות האמריקאית ממליצה להגיש את הבקשה להוצאת דרכון ומספר ביטוח לאומי אמריקאי במקביל להוצאת האזרחות האמריקאית ובאותו הזמן ולהציגם בפגישה שתיקבע לדון בבקשה. למרות שייתכן וילדכם נושא אזרחות אחרת עליו או עליה להיכנס לארצות הברית אך ורק עם דרכון אמריקאי בתוקף.
תנאים להוצאת אזרחות אמריקאית לילד באמצעות הורה אמריקאי
ילד שנולד להורה אמריקאי, מחוץ לארה"ב זכאי להגשת בקשה לאזרחות אמריקאית בתנאי שההורה התגורר בארה"ב במשך 5 שנים באופן מצטבר, (לפחות שנתיים מעל גיל 14) וכל זאת טרם לידתו של הילד. (החוק משתנה מעת לעת ויש כללים שונים, למשל אם הילד נולד מחוץ לנישואין והאמא של הילד אזרחית אמריקאית, החוק מקל, בנוסף אם הילד נולד בתוך הנישואין ושני ההורים אזרחים אמריקאים החוק גם מקל). על ההורה האמריקאי להוכיח את שהייתו בארה"ב באמצעות מסמכים תומכים, כגון: אישורי תשלום מיסים, תעודת בית ספר, פנקס חיסונים, חשבונות בנק וכו'. תהליך התאזרחות יתבצע בשגרירות ארה"ב בישראל. אגרות משוערות: 100$ אגרת דיווח ילודה והנפקת תעודת אזרחות, 145$ אגרת הנפקת דרכון אמריקאי התקף ל5 שנים. אם ההורה האמריקאי אינו עומד בתנאים הנ"ל, עליו לבחון אפשרות להוצאת אזרחות לילד באמצעות חוק הסבא.
תנאים להוצאת אזרחות אמריקאית לילד באמצעות חוק הסבא
ישנן מספר דרכים לזכות באזרחות אמריקאית. ניתן, כמובן, להיוולד בארצות הברית (או בטריטוריה השייכת לארה"ב כמו פורטו ריקו או איי הבתולה). ניתן להיוולד מחוץ לארצות הברית, אך להורה או שני הורים אמריקאים. ואפשר לעשות זאת באמצעות "התאזרחות יזומה", כמו חמש שנים לאחר מימוש זכייה בהגרלת "גרין קארד", באמצעות "חוק הסבא" ובדרכים נוספות. בכל דרך שבה זכיתם לכך, מקנה אזרחות אמריקאית זכויות שונות.